চিলির রুট ৫ :  চিলির এই রাস্তাটি আরিকা থেকে ইকুইক পর্যন্ত গেছে। রুট ৫ নামের এই রাস্তাটি কিন্তু খুবই বিখ্যাত। কেন বিখ্যাত জানো? কারণ রাস্তাটি যেমন সুন্দর, তেমনি ভয়ঙ্কর। পাহাড়ের মাঝ দিয়ে রাস্তাটা এমনভাবে এঁকেবেঁকে গেছে, এমনভাবে হঠাৎ হঠাৎ করে বাঁক ঘুরেছে, তুমি তোমার সামনের দিক থেকে আসা গাড়িটাকে একদম কাছে আসার আগে দেখতেই পাবে না। তুমি হয়তো  গাড়ি চালাচ্ছো, হঠাৎ দেখবে তোমার পাশ ঘেঁষে শাঁ করে একটা গাড়ি ছুটে চলে গেলো। তুমি হয়তো এ-ও ভেবে বসতে পারো যে, তোমার পাশ দিয়ে কোনো গাড়ি যায়নি, হয়তো একটা ভূতই শাঁ করে ছুটে গেলো!